અડધી બાયનું શર્ટ અને પેન્ટ નિયમિત પરિધાન હતો, આ યુવાન નરેન્દ્ર મોદી સામે બહુ અદબથી ઊભો રહે અને મોદી જે કાગળો આપે તે લઈ બહાર ટાઈપ કરાવી પાછા આપી જાય, ત્યારે ભાજપ ઓફિસમાં ટાઈપીંગ મશીન તો હતા, પણ નરેન્દ્ર મોદી ભાજપમાં બીજા નેતા કરતા કાયમ એડવાન્સ રહેતા અને મોદીને ઈલેકટ્રોનિક ટાઈપીંગનો આગ્રહ રહેતો હતો, જેના કારણે નરેન્દ્ર મોદી ઈલેકટ્રોનિક ટાઈપીંગના કાગળો આ યુવાનને આપતા હતા, જો કે ત્યારે આ યુવાન કોણ છે અને નરેન્દ્ર મોદીને મળવા શું કામ આવે છે તેવું કોઈને સામાન્ય જીજ્ઞાસા પણ ભાજપમાં થતી ન્હોતી, આ યુવાન એટલે અમિત શાહ હતા, નરેન્દ્ર મોદી ભાજપમાં આવ્યા પછી સૌથી પહેલી નાનકડી જવાબદારી અમિત શાહને સોંપી તે અમદાવાદના નાણપુરા વોર્ડની જવાબદારી સોંપી હતી.